**Taotlus andmete väljastamiseks äriregistrist**

Tallinna Linnaplaneerimise Amet esitab taotluse äriregistrist andmete väljastamiseks kontrollimaks asutuse ametiisikute seotust äriühingutega. Tallinna linna ametiasutuste ametiisikute suhtes kehtivad [korruptsioonivastases seaduses](https://www.riigiteataja.ee/akt/106072023048) (KVS) § 11 sätestatud toimingupiirangud ja ametnike suhtes kehtivad ka [avaliku teenistuse seaduses](https://www.riigiteataja.ee/akt/102052024021) (ATS) § 60 sätestatud tegevuspiirangud. Tallinna Linnavolikogu 21. märtsi 2013 määruse nr 18 „[Korruptsioonivastase seaduse rakendamine](https://www.riigiteataja.ee/akt/429122020052?leiaKehtiv)“ § 6 lõikest 3 kohustub ametiasutuse juht esitama iga aasta 30. septembriks linna sisekontrolörile ülevaate korruptsiooni ennetamiseks rakendatud meetmete kohta. Sama määruse § 6 lõike 2 kohaselt tagab linna ametiasutuse juht arvestuse pidamise ametnike tegelemise üle avaliku teenistuse seaduse § 60 lõikes 1 nimetatud kõrvaltegevustega, samuti kontrolli ATS § 60 lõike 2 alusel kehtestatud keelu ning ATS § 60 lõigetes 4 ja 5 sätestatud keeldude järgimise üle.

Tallinna Linnplaneerimise Amet taotleb lisas esitatud isikute kohta järgmist päringut seisuga 20.11.2024:

* äriühingute nimed, millega isik on seotud (s.h. seos korteri jm hooneühistutega);
* isiku seos äriühinguga (nt. juhatuse liige);
* äriühingu tegevusvaldkond;
* isiku tegutsemine FIEna;
* isiku tegutsemine juriidilise isiku juhtimis- või kontrollorgani liikmena;
* valitaval või nimetataval ametikohal tegutsemine.

Lugupidamisega

Marin Karro

Ameti juhataja

Tallinna Linnaplaneerimise Amet